Kolonel Rössing tähendanud, et ta olla saanud abi - esindaja, kuid nime polnud maininud. Kolonel R. Maasing märkinud, et Helsingis asub uus Saksa mereväe esindaja fregatikapten Alexander Cellarius. Tema määramist Saksa saatkonna mereväeatashee abiks, asukohaga Tallinnas kinnitab vastav kiri Eesti Riigiarhiivi säilikus (ERA, f 495, n 12, s 167, lk 203).  Cellariuse ja veel kellegi teise (Körneri - T. K.) kohta Rössing öelnud, (et) nad on saadetud "Nachrichtendienst'ist" , mis tähendavat, et nad on varem olnud luurega seotud (Richard Bassett'i järgi (Canaris - Hitleri luureülem, Kirjastus Varrak, Tallinn 2006) olnud Hitleri Saksamaal 7 teabeteenistust: Abwehr, Heydrichi Sicherheitsdienst, Mereväe luureamet, Göringi Forschungsamt, Rosenbergi välispoliitiline amet, Saksa vähemuste teabekeskus ja Välisministeeriumi teabeosakond ( Hans Salmi järgi - Viie luure agent,  Maalehe Raamat, 2004, allunud Cellarius välisluureametile Amt Ausland Abw)).